CELEX: 62019TN0654
Language: fi
Date: 2019-09-30 00:00:00
Title: asia T-654/19: Kanne 30.9.2019 – FF v. komissio

25.11.2019   
            
            
               FI
            
            
               Euroopan unionin virallinen lehti
            
            
               C 399/86
            
         
      Kanne 30.9.2019 – FF v. komissio
      (asia T-654/19)
      (2019/C 399/105)
      Oikeudenkäyntikieli: ranska
      
         Asianosaiset
      
      
         Kantaja: FF (edustaja: asianajaja A. Fittante)
      
         Vastaaja: Euroopan komissio
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  toteamaan, että Euroopan komissio loukkasi kantajan oikeutta ihmisarvoon, yksityisyyteen ja omaan kuvaa käyttämällä luvatta hänen kuvaansa kuvissa, joita komissio tarjoaa niitä terveysvaroituksia varten, jotka tupakkatuotteiden pakkauksissa on oltava komission delegoidun direktiivin 2014/109/EU mukaisesti
               
            
                  —
               
               
                  määräämään, että riidanalaisen valokuvan käyttö unionissa on lopetettava välittömästi ja että kaikki myytäväksi asetetut tupakkatuotteet, joissa on kantajan kuva, eri myyntipaikoissa, joilla on lupa myydä näitä tuotteita, on vedettävä takaisin
               
            
                  —
               
               
                  varaamaan kantajalle oikeuden täydentää vaatimuksiaan saada korvausta hänelle aiheutuneesta henkisestä kärsimyksestä ja taloudellisesta vahingosta erillisessä kanteessa vaaditun asiantuntijalausunnon toimittamisen jälkeen ja sen jälkeen, kun Euroopan komissio on antanut tiedon siitä, kuinka monta pakkausta, jossa on riidanalainen kuva, unionissa on myyty
               
            
                  —
               
               
                  velvoittamaan Euroopan komission korvaamaan oikeudenkäyntikulut ja menettelystä aiheutuneet kulut, koska kantaja on tehnyt oikeusapuhakemuksen.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa yhteen ainoaan kanneperusteeseen, joka koskee niiden perusoikeuksien rikkomista, jotka on vahvistettu Euroopan unionin perusoikeuskirjassa, jossa kaikille taataan oikeus ihmisarvoon ja oikeus yksityis- ja perhe-elämän kunnioittamiseen.